Diari Oficial de la Generalitat Valenciana


Sumari del DOGV 6252, del 23-04-2010 (2010/4426)

RESOLUCIÓ de 19 d'abril de 2010, de la Direcció General de Personal de la Conselleria d'Educació, per la qual es modifiquen les plantilles de diversos centres d'Educació Secundària, del cos de mestres al cos de professors d'Ensenyança Secundària.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6252

Data del DOGV
:   23-04-2010

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2010/4426


Data del document
:   19-04-2010

Organisme emissor
:   Conselleria d'Educació

Tipus de document
:   Resolució

Descriptors 

:   * personal docent
    * ensenyament secundari
    * concurs administratiu
    * qualificació del personal

RESOLUCIÓ de 19 d'abril de 2010, de la Direcció General de Personal de la Conselleria d'Educació, per la qual es modifiquen les plantilles de diversos centres d'Educació Secundària, del cos de mestres al cos de professors d'Ensenyança Secundària. [2010/4426]
La Llei Orgànica 2/2006, de 3 de maig, d'Educació, establix en la disposició transitòria primera que els funcionaris del cos de mestres adscrits amb caràcter definitiu, en aplicació de la disposició transitòria quarta de la Llei Orgànica 1/1990, de 3 d'octubre, d'Ordenació General del Sistema Educatiu, a places dels dos primers cursos de l'Educació Secundària Obligatòria, en cas que accedisquen al del cos de professors d'Ensenyança Secundària, d'acord amb el que preveu la disposició addicional dotze d'esta llei, podran romandre en el seu mateix destí en els termes que s'establisquen.
L'Orde de la Conselleria de Cultura i Educació de 5 de desembre de 2000, publicada el 2 de gener de 2001 (DOGV núm. 3908), regula les condicions d'aplicació del que preveu la disposició transitòria quarta de la Llei Orgànica 1/1990, de 3 d'octubre, així com allò que regula l'apartat 9 de l'article 5 del Reial Decret 575/1991, de 22 d'abril de 1991 (BOE núm. 97, de 23 d'abril).
En virtut del que reflectix l'article 2 i la disposició final de la referida Orde de 5 de desembre, resolc:
Primer
Modificar les places en els instituts d'Educació Secundària ocupades pels funcionaris de carrera del cos de mestres que hagen accedit al cos de professors d'Ensenyança Secundària i transformar estes places de manera automàtica en places del cos de professors d'Ensenyança Secundària i de la mateixa especialitat per la qual hagen accedit al cos de professors d'Ensenyança Secundària, segons es reflectix en l'annex d'esta resolució.
Segon
L'efectivitat economicoadministrativa del nomenament amb destinació definitiva serà amb efectes de l'1 de setembre de 2009.
DISPOSICIÓ FINAL
a) Esta Direcció General dictarà les resolucions individualitzades oportunes per al desplegament de la present resolució.
b) La present resolució entrarà en vigor l'endemà de ser publicada en el Diari Oficial de la Comunitat Valenciana.
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de ser publicada, o bé recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de ser publicada. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
València, 19 d'abril de 2010.- El director general de Personal: David Barelles Adsuara.